
Ministru kabineta sēdes protokollēmums

Noteikumu projekts "Grozījumi Ministru kabineta 2017. gada 22. augusta noteikumos Nr. 495 "Darbības programmas "Izaugsme un nodarbinātība" 4.3.1. specifiskā atbalsta mērķa "Veicināt energoefektivitāti un vietējo AER izmantošanu centralizētajā siltumapgādē" otrās projektu iesniegumu atlases kārtas īstenošanas noteikumi""

· 1. Pieņemt iesniegto Noteikumu projektu.
· 2. Valsts kancelejai sagatavot Noteikumu projektu parakstīšanai.
· 3. Ņemot vērā darbības programmas "Izaugsme un nodarbinātība" 4.3.1. specifiskā atbalsta mērķa "Veicināt energoefektivitāti un vietējo AER izmantošanu centralizētajā siltumapgādē" pirmās un otrās projektu iesniegumu atlases kārtu  un darbības programmas "Izaugsme un nodarbinātība" 4.1.1. specifiskā atbalsta mērķa "Veicināt efektīvu energoresursu izmantošanu, enerģijas patēriņa samazināšanu un pāreju uz AER apstrādes rūpniecības nozarē" pirmās, otrās un trešās projektu iesniegumu atlases kārtu kopējo neapgūto finansējumu 8 831 665 euro apmērā un piesaistīto 56 550 000 euro virssaistību finansējumu, novirzīt 65 381 665 euro finansējumu 4.3.1. specifiskā atbalsta mērķa “Veicināt energoefektivitāti un vietējo AER izmantošanu centralizētajā siltumapgādē” trešajai atlases kārtai, t.sk. pieņemt anotācijā minēto rādītāju izmaiņas par aktuālām saistošajos noteikumos. Attiecīgie Ministru kabineta noteikumu grozījumi netiks veikti, ņemot vērā, ka minēto specifiskā atbalsta mērķa projekti ir īstenošanā un jaunas atlases netiek plānotas.
· 4. Uz 3.punktā norādīto finansējuma pārdali izņēmuma kārtā netiek piemērots atbrīvotā finansējuma atkārtotas izmantošanas aizliegums un tiek atļauts izmantot finansējumu minētajā apjomā, t.sk. arī to finansējuma daļu, kas šobrīd nav pārdalāma saskaņā ar Ministru kabineta 22.09.2020 protokola Nr.55 30.§ 2.2.apakšpunktu.
· 5. Projekta Nr.4.3.1.0/17/A/060 “Siltumcentrāles Nr.3 siltumavota pārbūve ar iekārtu uz atjaunojamiem energoresursiem uzstādīšanu” Kohēzijas fonda finansējums 5 243 360 euro apmērā būs pieejams tikai pēc minētā projekta līguma laušanas.

